3. Mobilitet – samkørsel (Åben)
Tidl. politisk behandling TM-U, 08.03.23 (pkt. 1)
Forventet sagsgang
TM-U
Lovgrundlag
Lov om offentlige veje, Færdselsloven
SAGENS INDHOLD
Teknik- og Miljøudvalget skal i denne sag tage stilling til samkørselsordningen 
Gundhild Jessen.
Sagen er en genoptagelse af sagen, som blev behandlet i Teknik- og Miljøudvalget 8. 
marts 2023. Her blev det besluttet, at sagen skulle suppleres med oplysninger om erfaringer med Nabogo 
fra andre kommuner.
Nabogo er et transporttilbud til blandt andet landdistrikter, hvor det kan supplere den eksisterende kollektive 
trafik. Nabogo kan indgå i det samlede transporttilbud, som borgere kan benytte på en rejse fra start til slut. 
Nabogo er et samlet alternativ til kørsel i egen bil, idet platformen har integreret Rejseplanen og både viser 
samkørselstilbud og muligheder med kollektiv transport til den valgte rejse.
Samkørselsordningen kan bidrage til klimaindsatsen, når flere mennesker kører i færre biler og derved 
reducerer CO2-udslippet til transport.
VURDERING
Teknik og Miljø har undersøgt erfaringerne i Holbæk, Vejle og Horsens kommuner. 
Holbæk Kommune startede med Nabogo i 2019, men blev ramt af udfordringer under covid-19. Dette har 
påvirket erfaringerne. I hovedtræk har erfaringerne været positive med unge under uddannelse, som har 
benyttet Nabogo, mens virksomhedernes anvendelse har været mere begrænset. Samkørselsordningen 
er ophørt i kommune-regi, da Nabogo i [adresse] område er overgået til [adresse] og 
trafikselskabet Movia.
Vejle Kommune har erfaringer med Nabogo, hvor Nabogo blev etableret i 2018. Vejle Kommune har på 
grund af sin beliggenhed mange samkørsler med pendlere over kommunegrænserne til virksomheder i 
Billund, Brande og Hedensted. Der aktuelt er 7.000 samkørsler fra marts 2022 til februar 2023. Der 
forventes 12.000 samkørsler fra marts 2023 til februar 2024.
Horsens Kommune er primo 2023 startet med Nabogo som samkørselsordning. Nabogo har lavet en 
mobilitetsanalyse af Horsens Kommune. Analysen viser, at antallet af privatejede biler pr. person i Horsens 
Kommune er betydeligt over landsgennemsnittet. Der er stort samkørselspotentiale, da der forventeligt 
både er et stort udbud pga. en stor bilflåde i kommunen og efterspørgsel pga. husstande uden bil og 
områder med mindre gode kollektive transportmuligheder.
Gundhild Jessen vurderer umiddelbart, at der i [adresse] er potentiale for 2.000 samkørsler i første år af 
kontraktperioden og 4.000 samkørsler i andet år.
[adresse]: EMN-2023-00529
Dok-ID: 3530160
Sagsbehandler: cvan
Teknik- og Miljøudvalget
12. april 2023  15:00
ØKONOMI
Etableringen af en forsøgsordning i to år med Nabogo vil medføre en samlet udgift på 500.000 kr., som kan 
finansieres af uforbrugte midler fra puljen til Miljøvenlig transport og CO2.
INDDRAGELSE
Forberedelsen af implementeringen af ordningen vil indebære inddragelse af uddannelsesinstitutioner, 
virksomheder og landsbyer for at afdække, hvor der skal etableres opsamlings- og stoppesteder. Der vil 
blive afholdt lanceringsevents i kantiner, til morgensamlinger, på parkeringspladser og i foreninger. De 
fysiske events skal sikre en base af folk, der kører sammen til og fra landdistrikterne.
INDSTILLING
Direktøren for Teknik og Miljø indstiller til Teknik- og Miljøudvalget:
1.
At tage stilling til om der skal etableres forsøg med samkørsel med Gundhild Jessen.
BESLUTNING
Teknik- og Miljøudvalget, 12. april 2023
Fraværende: Ingen
Udvalget drøftede, at samkørsel er en aktivitet, der i høj grad krydser kommunegrænsen. På den 
baggrund igangsættes ikke forsøg med Nabogo i [adresse] isoleret set, idet udvalget ønsker 
samkørsel etableret på tværs af kommunerne. Det videre arbejde med etablering af samkørsel bør 
varetages af Region Midtjylland og Midttrafik.
